b'\n_START_ARTICLE_\nPrerafaeliti\n_START_PARAGRAPH_\nBratstvo prerafaelita, \xc4\x8diji su se najraniji radovi prepoznavali po tajanstvenim inicijalima PRB, bilo je udru\xc5\xbeenje slikara osnovano 1848. U Londonu. Njegovi glavni \xc4\x8dlanovi bili su William Holman Hunt, John Everett Millais i Dante Gabriel Rossetti, a najstariji me\xc4\x91u njima, Hunt, imao je tek 21 godinu. Kao grupa, Bratstvo je potrajalo tek ne\xc5\xa1to dulje od desetlje\xc4\x87a, ali poticaj koji je dalo vode\xc4\x87oj viktorijanskoj umjetnosti, usmjeriv\xc5\xa1i je novim smjerom, trajao je do ranih godina dvadesetoga stolje\xc4\x87a._NEWLINE_Sve dok joj Bratstvo nije dalo svoje obilje\xc5\xbeje, britanska je umjetnost bila pod vrlo sna\xc5\xbenim utjecajem Kraljevske akademije (Royal Academy), osnovane u prvim godinama vladavine Georgea III. i njenog prvog predsjednika Joshue Reynoldsa. Usprkos djelima poput Turnerovih i Constableovih, stil slikanja koji je podupirala Kraljevska akademija slijedio je stil starih majstora, s obilatom uporabom sme\xc4\x91e boje. Trojica mladih prerafaelita namjerno su postavila izazov ustaljenim umjetni\xc4\x8dkim gledi\xc5\xa1tima, sastaviv\xc5\xa1i manifest o svojim namjerama i objaviv\xc5\xa1i ga u \xc4\x8detiri broja \xc4\x8dasopisa The Germ (Klica). Slikali su izravno iz prirode, s objektivnom vjerno\xc5\xa1\xc4\x87u i originalnim idejama, pokazuju\xc4\x87i sklonost prema onome \xc5\xa1to je bilo otvoreno i srda\xc4\x8dno u umjetnosti iz pro\xc5\xa1losti \xe2\x80\x93 posebno umjetnosti prije Rafaela._NEWLINE_Kako bi revnosno opona\xc5\xa1ali velike talijanske slikare koji su prethodili Rafaelu, slikari Bratstva pomno su prou\xc4\x8davali boje u prirodi, reproduciraju\xc4\x87i ih kao jarke i jasne i pretvaraju\xc4\x87i ih u vla\xc5\xbenu, bijelu temeljnu boju. I\xc5\xa1li su neumjereno daleko u tra\xc5\xbeenju pravih uzoraka za okolicu i ljude na svojim slikama. U \xc5\xbeelji da slikaju izvorne, duboko zna\xc4\x8dajne teme okrenuli su se Bibliji, tra\xc5\xbee\xc4\x87i nadahnu\xc4\x87e. Me\xc4\x91u njihovim najzna\xc4\x8dajnijim ranim radovima bili su Huntovo Svjetlo svijeta i Unajmljeni pastir, Millaisov Krist u roditeljskom domu i dvije Rossetijeve verzije na temu Blagovijesti._NEWLINE_U po\xc4\x8detku su kriti\xc4\x8dari, uklju\xc4\x8duju\xc4\x87i i Dickensa, bili prema njima neprijateljsko raspolo\xc5\xbeeni. Nije im se svi\xc4\x91ao realizam koji je Kristova oca prikazivao kao radnika, a Djevicu kao obi\xc4\x8dnu mladu djevojku. Na pripadnike grupe PRB gledalo se kao na one koji sebe smatraju boljima od Rafaela; \xc4\x8dlanovi Bratstva tako\xc4\x91er su bili sumnji\xc4\x8deni za sklonost u Rimu (to je bilo razdoblje Oxfordskog pokreta). Ali veliki kriti\xc4\x8dar John Ruskin sna\xc5\xbeno ih je branio i mladi slikari uskoro su stekli obo\xc5\xbeavatelje, posebno me\xc4\x91u sve bogatijim srednjim stale\xc5\xbeom iz Midlandsa i sjevera Engleske._NEWLINE_Visoka na\xc4\x8dela Bratstva uskorop su se pokazala nedostatnima da bi zadugo zadr\xc5\xbeala zanimanje plodne ma\xc5\xa1te Rossetija i nemirne vje\xc5\xa1tine Millaisa. Samo je Hunt ostao vjeran idealima Bratstva. Druga dvojica razvila su se u drugim smjerovima, Shakespearovim drama i drugih izvora koji su postali popularni s pojavom romanti\xc4\x8darskog pokreta po\xc4\x8detkom 19. stolje\xc4\x87a.'